UNIQ บวกแรงหลังคว้างานรถไฟทางคู่ ลพบุรี-ปากน้ำโพ 8.65 พันลบ.
UNIQ บวกแรงหลังคว้างานรถไฟทางคู่ ลพบุรี-ปากน้ำโพ 8.65 พันลบ. ล่าสุด ณ เวลา 10.17 น. อยู่ที่ 18.70 บ. บวก 0.30 บ. หรือ 1.63% สูงสุดที่ 18.80 บ. ต่ำสุดที่ 18.50 บ. ด้วยมูลค่าซื้อขาย 99.36 ลบ.
5 ก.ย. 2560

ผู้สื่อข่าวรายงานว่า ราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ล่าสุด ณ เวลา 10.17 น. อยู่ที่ 18.70 บาท บวก 0.30 บาท หรือ 1.63% สูงสุดที่ 18.80 บาท ต่ำสุดที่ 18.50 บาท  ด้วยมูลค่าซื้อขาย 99.36 ล้านบาท ขณะที่ดัชนีตลาดหุ้นโดยรวมลบ 0.08%

อนึ่งราคาหุ้น UNIQ ปรับตัวขึ้นหลังจากวานนี้ (4 ก.ย.) การรถไฟแห่งประเทศไทย (ร.ฟ.ท.) ได้เปิดให้เอกชนเข้าแข่งขันเสนอราคาทางอิเล็กทรอนิกส์ (อี-อ๊อคชั่น) โครงการก่อสร้างรถไฟทางคู่ สายลพบุรี-ปากน้ำโพ สัญญาที่ 2 ช่วงท่าแค-ปากน้ำโพ ราคากลาง 8,813,300,000 บาท ซึ่งมีผู้ผ่านการพิจารณาได้รับสิทธิ์เสนอราคา 10 ราย
โดยปรากฏว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ เป็นผู้เสนอราคาต่ำสุด อยู่ที่ 8,649 ล้านบาท โดยขั้นตอนจากนี้คณะกรรมการประกวดราคาที่มีนางสิริมา หิรัญเจริญเวช รองผู้ว่า ร.ฟ.ท. กลุ่มยุทธศาสตร์ เป็นประธาน จะประชุมพิจารณารายละเอียดราคา เพื่อสรุปผลประกวดราคา ก่อนรายงานให้ผู้ว่า ร.ฟ.ท.รับทราบและเสนอที่ประชุมคณะกรรมการ (บอร์ด) ร.ฟ.ท.